open-index/open-wikipedia-markdown huggingface dataset:
סוף שבוע מטורף

**סוף שבוע מטורף** הוא סרט קולנוע ישראלי מסוגת קומדיה מטורפת משנת 1986 בבמויו של אילן מושנזון, עם אוסי הלל, דליק ווליניץ ודורון צפריר בתפקידים הראשיים.

העלילה היא על חלילנית המקבלת הודעה כי ימיה ספורים, נוסעת למלון ומחליטה להתאבד, שם היא עוברת חוויות מטורפות.

הסרט ספג ביקורות שליליות, וירד מהמסכים לאחר זמן קצר.

## תקציר העלילה
נגה נרקיס (אוסי הלל) היא חלילנית מקצועית הנמצאת כעת בתחרות חלילנים. היא מגיעה לקליניקה של ד"ר תקווה (שמואל וולף). הוא מתבונן בצילום הגולגולת שלה ומראה לה שיש לה גידול ממאיר במוח. היא מתעלפת במקום, לאחר מכן היא יוצאת ונשכבת על הכביש במטרה להידרס אך לא מצליחה בכך ונאספת על ידי אנשים.

יניל (דליק ווליניץ) עוקב אחריה בתור בלש פרטי שנשכר על ידי אמה החורגת (אופליה שטראל) כדי לגלות היכן נמצא כל כספו של בעלה המנוח, אביגדור.

בינתיים מגלה ד"ר תקווה כי הגוש אותו אבחן כגידול אינו אלא חתיכת מיונז שנזל מהסנדביץ' של מזכירתו נחמה.

בינתיים מגיעה נגה למלון השרון בקבוצה של תיירות ונרשמת לחדר של תיירת שלא הגיעה. היא עולה לקומה גבוהה ומוכנה לקפוץ אלא שדייר בחדר צמוד רואה אותה ומשכנע אותה שלא תקפוץ. הוא עיתונאי מפוטר בשם נפתלי (דורון צפריר) והוא מחפש סקופים כדי לחזור לעבודה. הוא עומד לצלם את נגה אך במקום זה הוא נופל מגובה על יריעת בד וניצל.

מנהל המלון הוא אלחנן (גדעון שמר) ופקיד הקבלה הוא ציון (דב נבון). אלחנן רודה בציון ועל כל טעות הוא מצווה עליו לעמוד על שרפרף ואז סוטר לו.

במלון מסתובב גם מחבל ערבי (שאול מזרחי) ומחפש מקום להניח בו פצצה. משגיח הכשרות לייבל'ה (אריה מוסקונה) גונב מזון מהמלון בעזרת העבריין הרצל (איציק בן מלך) שגם חוטף תינוק כדי למסרו בכסף לאחת התיירות במלון. לייבל'ה משבית מדי פעם את חדר האוכל בגלל בעיות כשרות והמלון מאבד כוכבים.

במלון מתארח גם שר התיירות פרויקה (אבנר חזקיהו) שמסרב לתת ראיון לנפתלי.

יניל מגלה לנגה כי היא בריאה ומוצא בחליל שלה פתק עם מספר החלקה של אביה. האלמנה טוענת כי בעלה מכר את כל הרכוש שלהם ובכסף שקיבל רכש יהלום יקר ובלע אותו לפני מותו.

בסוף נפגשים כולם בבית הקברות שם כבר נמצאת האלמנה שחופרת בקבר. הרצל שמצא את הפצצה במלון ממהר ומניח את הפצצה בקבר החפור. כולם בורחים, אך לאחר הפיצוץ פורץ במקום נפט ונמצא היהלום היקר.

לבסוף מופיעה בכתובית כי האם החורגת קנתה בכספי הנפט את המלון והחזירה לו את כל הכוכבים. יניל ונגה באים להתארח במלון. כעת ציון הוא המנהל והוא זה שסוטר לאלחנן על טעויות.

## צוות השחקנים

## קישורים חיצוניים

## הערות שוליים

קטגוריה:סרטים בעברית
קטגוריה:סרטי קומדיה ישראליים
קטגוריה:סרטים ישראליים משנת 1986
יחסי כורדיסטן העיראקית – קוריאה הדרומית

**יחסי כורדיסטן העיראקית–קוריאה הדרומית** הם היחסים הבילטרליים שבין כורדיסטן העיראקית וקוריאה הדרומית. המדינות חלוקות יחסים דיפלומטיים וכלכליים חזקים, שמתבטאים בסיוע המוענק על ידי קוריאה הדרומית לכורדיסטן העיראקית.

## היסטוריה
הקשרים הראשונים בין המדינות נוצרו בעקבות מלחמת עיראק, כשקוריאה הדרומית הקימו בעיראק את דיוויזיית זייתון ככוח סיוע הומניטרי, שהוצבה בספטמבר 2004 בארביל שבכורדיסטן העיראקית, הכוח מנה כ-2,200 חיילים (רובם מהנדסים), שאליהם צורף כוח בן כ-600 איש שהוצב ב-2003 בדרום עיראק. 800 חיילים נוספים נשלחו לתגבר את הדיוויזיה בנובמבר 2004, ובכך גדל חיל המשלוח של קוריאה הדרומית ל-3,600. הכוח יצא מכורדיסטן העיראקית ב-2008, בנסיגת מרבית הכוחות הזרים מעיראק.

הפזורה הכורדית המתגוררת בקוריאה הדרומית מוערכת בכ-1000 נפש.

## נציגויות
הרפובליקה של קוריאה מחזיקה בקונסוליה בארביל שנפתחה ב-2004, והקונסול הנוכחי הוא מר פארק יאנג-קיו.

הסוכנות לשיתוף פעולה בינלאומי של קוריאה  מחזיקה במשרד נציגות בארביל.

כורדיסטן העיראקית אינה מחזיקה בנציגות בקוריאה הדרומית.

## הערות שוליים

קטגוריה:יחסי עיראק – קוריאה הדרומית
יחסי בולגריה–הוותיקן

**יחסי בולגריה–הוותיקן** כוננו רשמית בשנת 1990, זמן קצר לאחר נפילת הממשלה הקומוניסטית הבולגרית. מאז, בולגריה והכס הקדוש חוו עלייה ביחסים, כאשר האפיפיור יוחנן פאולוס השני ביקר במדינה ב-2002, ולאחרונה ביקורים של מזכירי המדינה אנג'לו סודאנו (2005) ופייטרו פארולין (2016).

## היסטוריה
לשתי המדינות היו היסטורית יחסים רחוקים עקב הפיצול בין הכנסייה הרומית-קתולית והכנסייה האורתודוקסית המזרחית. במהלך ימי הביניים, הקשר בין בולגריה למדינת האפיפיור (שהכס הקדוש הוא יורש רשמי שלה) היה מוגבל. בשנת 1925, אנג'לו רונקאלי נשלח לממלכת בולגריה כמבקר אפוסטולי על ידי האפיפיור פיוס ה-11, לפני שמונה לנונציו אפוסטולי במדינה ב-1931. מעולם לא התקיימו יחסים דיפלומטיים רשמיים בין הממלכה הבולגרית לכס הקדוש, אך הממשלה הכירה בשתיקה בנוכחותו ובעבודתו של הכס הקדוש במדינה. בפברואר 1949 הסיר משרד החוץ של הרפובליקה העממית הבולגרית כל הכרה חוקית בכס הקדוש.

זמן קצר לאחר מלחמת העולם השנייה, המפלגה הקומוניסטית של בולגריה הפגינה תחילה חסד כלפי ארגונים קתוליים במדינה לפני החתימה על הסכם השלום של פריז כדי להפגין את ערכיה הדמוקרטיים בפני בעלות הברית המערביות. אך לאחר החתימה החלה הממשלה החדשה לדחות את הארגונים הקתוליים, והצדיקה זאת בטענה שהכנסייה הקתולית בבולגריה תמכה באופוזיציה אנטי-דמוקרטית ריאקציונרית. בוועידה אורתודוקסית במוסקבה, ביולי 1948, הם האשימו את הכס הקדוש הרומי בתמיכה בפשיזם האיטלקי וקראו לבטל קונקורדטים עם הכנסייה הקתולית. במכתב לשר החוץ של הוותיקן הכריז שר החוץ ואסיל קולארוב כי בולגריה אינה מכירה עוד בכס הקדוש וכי לנציגות שלה אין מעמד חוקי.

היחסים בין הכס הקדוש לבולגריה היו מתוחים בעידן הקומוניסטי, אם כי אגוסטינו קסרולי פעל לשמירה על היחסים עם כמה ממדינות הגוש המזרחי. היחסים ביניהם החלו להתחמם בשנות ה-80 עד להתמוטטות הקומוניזם, כאשר הרפובליקה החדשה של בולגריה שהוקמה ביקשה לכונן מחדש את היחסים הדיפלומטיים עם הכס הקדוש בדצמבר 1990. משרד החוץ הבולגרי העניק לכנסייה הקתולית בבולגריה זכויות שוות על פי החוק ב-1989, כחלק מתהליך הדמוקרטיזציה. הכנסייה הקתולית עדיין התמודדה עם כמה אתגרים בבולגריה הפוסט-קומוניסטית, אבל ביקורו של האפיפיור יוחנן פאולוס השני ב-2002 והמאמצים שנעשו על ידי הצאר לשעבר של בולגריה, סימאון סקסקובורגותסקי, סייעו לשפר את מצבם של הקתולים במדינה.

## נציגויות דיפלומטיות
* הכס הקדוש מחזיק נונציו אפוסטולי בסופיה.
* בולגריה מחזיקה שגרירות ברומא ליד הוותיקן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Live and Let Die

"**Live and Let Die**" (בעברית: "**חיה ותן למות**") הוא סינגל מאת להקת הרוק הבריטית פול מקרטני וכנפיים, אשר שוחרר ב-1 ביוני 1973. השיר שימש כשיר הנושא של הסרט "חיה ותן למות", השמיני בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם, והיה מועמד לפרסים רבים. השיר נחשב עד היום לאחד משיריו הידועים של מקרטני, ולאחד משירי הבונד הטובים ביותר בכל הזמנים.

## כתיבה
עוד לפני שהסתיימה כתיבת התסריט של חיה ותן למות, החלו המפיקים הארי זלצמן ואלברט ברוקולי לחפש מבצע לשיר הנושא. זלצמן היה מעוניין בשירלי באסי או בתלמה יוסטון, אולם ברוקולי החליט לפנות לפול מקרטני. מקרטני, ששנתיים לפני כן הקים יחד עם אשתו לינדה את להקת "כנפיים", ביקש מברוקולי לשלוח לו עותק של הרומן "חיה ותן למות" מאת איאן פלמינג. מקרטני התרשם מאוד מהספר וכתב את השיר במהירות. לצורך הפקת השיר התאחד מקרטני עם חברו מימי הביטלס ג'ורג' מרטין.

"חיה ותן למות" היה שיר הבונד הראשון מסוגת הרוק. במהלך הסרט מופיעה גם גרסה אחרת של השיר, אשר מבוצעת במועדון בהארלם בידי הזמרת בי ג'יי ארנאו.

## קבלה
השיר היה שיר הבונד המצליח ביותר עד אותה תקופה. הוא הגיע למקום הראשון בשלושה ממצעדי המוזיקה בארצות הברית, ולמקום השני בבילבורד הוט 100. במצעד הסינגלים הבריטי הגיע השיר למקום התשיעי. השיר גם היה שיר הבונד הראשון שהיה מועמד לפרס אוסקר לשיר המקורי הטוב ביותר. עד ימינו נחשב השיר לאחד משירי הבונד הטובים ביותר. השיר נחשב גם לאחד משיריו הבולטים ביותר של מקרטני, והוא נהג לסיים אתו את הופעותיו.

להקת Guns N' Roses ביצעה גרסת כיסוי לשיר באלבומה Use Your Illusion I משנת 1991.

## נתוני מכירות

## קישורים חיצוניים
* 

## הערות שוליים

קטגוריה:שירי פול מקרטני
קטגוריה:שירים מסרטי ג'יימס בונד
קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אפל רקורדס
קטגוריה:סינגלים בהוצאת גפן רקורדס
רפאל ישראל קמחי

הרב **רפאל ישראל קמחי** (נפטר בין השנים תצ"ב - תצ"ז) היה רב, מחבר ספרים ושד"ר מקהילת צפת לארצות אירופה.

## ביוגרפיה
ישראל קמחי נולד בקושטא לרבי יוסף קמחי, שפיגל טוען שהיה תלמידו של רבי חיים אבולעפיה אולם לדעת רוזאניס ויערי למד אצל רבי חיים אלפאנדרי ועלה בעקבותיו לארץ ישראל.

לאחר שנת תע"ד התיישב הרב קמחי בצפת ולמד תורה מפי הרב אלפנדרי והרב יעקב וילנא אשכנזי, מתלמידי רבי יהודה החסיד שעברו לצפת אחר חורבן הקהילה היהודית בירושלים.

בשנים תפ"ט - תצ"ב יצא בשליחות קהילת צפת למסע התרמה בארצות אירופה, בימים נוראים של שנת ת"ץ התארח בבית הרב יעקב חי לוצאטו, אביו של רמח"ל, שם עיין בכתביו של רמח"ל, בתחילת כסלו ת"צ בעת ששהה בוונציה פרץ פולמוס רמח"ל במלא עוזו ורבני ונציה גבו מהרב קמחי עדות אופי חיובית על רמח"ל.
באדר שהה בפרארה והשיב משם תשובה הלכתית בדיני ערוב לקהילה יהודית בפולין.
בחודש סיון אותה שנה בא חתום על פסק הלכה בוונציה, ככל הנראה שהה בתחילת השנה גם בצרפת, מכיוון שהרב רפאל מילדולה שהיה אז רב בבאיון כותב שהרב קמחי התארח אצלו כחודש.
באב ת"ץ שהה הרב קמחי בליוורנו ושלח משם מכתב המתעניין בתוצאות פולמוס רמח"ל ובשבועתו.
רוזאניס כותב שמסעו של הרב קמחי לא ארך ימים רבים וכי הוא שב לצפת לאחר תקופה קצרה, אולם הרב אבולעפיא כותב בהסכמתו לספר עבודת ישראל שהרב קמחי לא זכה לחזור לצפת ומת בדרך.

בשנת תצ"ז הדפיס אחיו אברהם מתוך עזבונו את חיבורו 'עבודת ישראל'.

## חיבוריו
* , על סדר עבודת יום הכיפורים.
* **עיני ישראל** פירוש על הסמ"ק, הספר לא הודפס מעולם.
* **כנסת ישראל**, דרושים על התורה, לא הודפס מעולם, מוזכר בהקדמת אחיו לספר עבודת ישראל.
* **[[שו"ת]]**, לא הודפס מעולם, כתב היד נמצא ב.

## לקריאה נוספת
* 
* יעקב שמואל שפיגל, **"תשובה בעניין שמן שומשומין בפסח לר' רפאל ישראל קמחי"**, מוריה, שד - שו (תשס"ד) עמ' כב - לב.

## קישורים חיצוניים
* 
* 

## הערות שוליים

קטגוריה:שד"רים
קטגוריה:צפת: רבנים
רפאל
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
מילות שיר

[ממוזער|ליריקה ב[פרטיטורה נקראת "הומוריתם" ]]
**מילות שיר** הן מילים אשר מרכיבות שיר. בדרך כלל, מילות השיר מורכבות מבתים/ורסים  ומפזמון חוזר/רפרן. כותב המילים מכונה לרוב תמלילן. עם זאת, כותבי מילים של אופרות, אופרטות, אורטוריות או מחזות זמר, לא נקראים תמלילנים אלא "לבריתנים". המשמעות של המילים יכולות להיות מפורשות או מרומזות. חלק מהמילים עלולות להיות מופשטות ואף כמעט בלתי מובנות, ובמקרים אלו, המילים של השיר מנסות להעביר מטאפורה או ביטוי מסוים.

## ראו גם
* תמלילן (מוזיקאי)
* לברית
*  (פירושונים)

## קישורים חיצוניים

קטגוריה:שירה
יחסי כורדיסטן העיראקית – ספרד

**יחסי כורדיסטן העיראקית–ספרד** הם היחסים הבילטרליים שבין כורדיסטן העיראקית וספרד. כורדיסטן העיראקית מיוצגת בספרד באמצעות נציגות במדריד מאז 2010, בעוד לספרד אין נציגות בכורדיסטן. כאשר נפתחה הנציגות הכורדית במדריד, הצהיר הנציג דבן שדאלה כי פעילותם מתמקדת בעיקר בבניית אמון, אמון וידידות בין שני הצדדים. מטרות אלו הושגו על פי שדאלה ושר החוץ הספרדי, חוסה גרסיה-מרגלו, קיימו פגישה עם סגן ראש ממשלת כורדיסטן, עמאד אחמד, שהביאה למינוי קונסול כבוד ספרדי בארביל.

בשנת 2014, הצהיר נשיא כורדיסטן העיראקית מסעוד בארזאני כי כורדיסטן העיראקית מעריכה את יחסיה עם ספרד.

## יחסים פוליטיים
ספרד מנהלת מדיניות זהירה כלפי כורדיסטן העיראקית, מכיוון שיש לה בעיות בדלניות משלה (בעיקר קטלוניה והבסקים).

בינואר 2014, אמר דבן שדאלה כי היחסים הכלכליים בין המדינות הם מינימליים, ורק חברות ספרדיות מעטות נוכחות בכורדיסטן העיראקית. באוגוסט אותה שנה, לאחר פלישת דאעש לעיראק שר החוץ של עיראק, גרסיה-מרגלו, הצהיר כי תמיכה הצבאית בכורדיסטן תהיה תמיד בתמיכת הממשלה המרכזית בבגדד. מאוחר יותר דווח כי ספרד נמנעה מסיוע לכוחות הכורדים. ממשלת ספרד הביעה התנגדות לקיום משאל העם על עצמאות כורדיסטן העיראקית בספטמבר 2017.

## יחסי קטלוניה-כורדיסטן העיראקית
האזור האוטונומי של קטלוניה מקיים יחסים חמים עם כורדיסטן העיראקית. לאחר משאל העם על עצמאות כורדיסטן העיראקית בספטמבר 2017, נשיא קטלוניה קרלס פוג'דמון בירך את השלטונות הכורדיים על משאל העם. ארטור מאס, מנהיג המפלגה הדמוקרטית האירופית הקטלאנית ונשיא קטלוניה לשעבר אמר גם הוא כי הוא תומך בהצעה הכורדית לעצמאות ומחא כפיים להנהגה על "הגנת הדמוקרטיה". שר החוץ הכורדי פלאח מוסטפא בכיר ביקר בקטלוניה במאי 2017 כדי לחזק את היחסים הבילטרליים בין כורדיסטן העיראקית לקטלוניה. במהלך הביקור נפגש בכיר עם נשיא הפרלמנט הקטלוני, כרמה פורקאדל. במהלך פגישתם, פורקדל הצהיר כי קטלוניה תומכת בזכותה של כורדיסטן להגדרה עצמית וכן הביע תודה לפשמרגה בהבסת המדינה האסלאמית ולתפקיד שמילאה כורדיסטן העיראקית בהבטחת היציבות ובאירוח מספר רב של עקורים.

## ראו גם
* יחסי ספרד–עיראק

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קזחסטן–קטר

**יחסי קזחסטן–קטר** הם היחסים הבילטרליים בין הרפובליקה של קזחסטן למדינת קטר. יחסים דיפלומטיים בין שתי המדינות כוננו ב-1993.

## יחסים דיפלומטיים
קזחסטן וקטר חתמו על הסכם רשמי הממסד את היחסים הדיפלומטיים ביולי 1993. קזחסטן הקימה שגרירות בדוחה במאי 2007; ואילו קטר פתחה שגרירות באסטנה באוקטובר 2016.

### ביקורים רשמיים
במאי 1997, ביקר שר החוץ הקזחי קאסים-ג'ומארט טוקאייב בקטר, וסימן את חילופי הדברים הראשונים שהתרחשו בין שתי המדינות. קטר שלחה את שר החוץ שלה חמד בן ג'אסם אַאל ת'אני לביקור רשמי בקזחסטן באפריל 1998. בחודש שלאחר מכן הגיע הנשיא נורסולטן נזרבייב לדוחה ונשאר מ-23 במאי עד 25 במאי.

האמיר לשעבר של קטר חמד בן ח'ליפה אאל ת'אני סייר בקזחסטן לראשונה באפריל 1999. בכך, הוא גם הפך למנהיג ה-GCC הראשון שנסע למדינה בתפקיד רשמי. מסעו הנשיאותי השני של נזרבייב לקטר התקיים במרץ 2007, בעוד חמד בן ח'ליפה הגיע לביקורו השני בקזחסטן במרץ 2008.

בינואר 2014 ערך האמיר תמים בן חמד אאל ת'אני את ביקורו הרשמי הראשון בקזחסטן. במהלך ביקור זה נחתמו מספר הסכמים, לרבות הסכם על הימנעות מכפל מס, הסכם שיתוף פעולה של קטר אנרג'י וחברת הכרייה הלאומית של קזחסטן, והסכם שיתוף פעולה בין רשות ההשקעות של קטר לבין סמרוק-קזינה. הביקור הנשיאותי השלישי של נזרבייב התרחש בדצמבר 2015.

## יחסים כלכליים
בניית עיר הבירה החדשה של קזחית אסטנה נעזרה בכספים קטריים. באופן ספציפי, 6.8 מיליון דולר נתרמו על ידי קטר למימון בנייתו של מרכז אסלאמי בעיר.

כדי לסייע בשיפור היחסים הבילטרליים בין קזחסטן לקטר, הוקמה הוועדה הבין-ממשלתית המשותפת קזחסטן-קטר. נערכו רק ארבע ישיבות; ביוני 2000, מאי 2001, אוקטובר 2009 ואוקטובר 2015.

מועצת העסקים של קטר–קזחסטן קיימה את פגישתה הראשונה באוקטובר 2008. במהלך הפגישה נדונו הזדמנויות עסקיות במגזר הגז והנפט ובמגזר הבנייה של קטר וכן מיזמים משותפים אפשריים.

שתי המדינות משתפות פעולה בבנקאות אסלאמית, כאשר המרכז הפיננסי של קטר והמרכז הפיננסי הבינלאומי אסטנה חתמו על מזכר הבנות באוגוסט 2016.

במאי 2017 נחשף כי קטר הסכימה לממן שני בתי חולים ליולדות באלמטי ובית ספר באסטנה בעלות של 35 מיליון דולר. בית הספר ייקרא על שמו של אמיר קטר, תמים בן חמד אל תאני.

נפח הסחר הנוכחי בין שתי המדינות נמוך בעיקר בשל בעיות הנוגעות להובלת חומרים. נעשו מאמצים ליצור נתיב סחר העובר דרך איראן. מחזור המסחר ראה כמה שיפורים מאז שנות ה-2010; לדוגמה, נפח המסחר עלה מ-463,500 דולר ב-2015 ל-746,500 דולר ב-2016.

## הגירה
נכון לשנת 2015 חיו בקטר כ-200 אזרחים קזחים. רובם היו מועסקים בתעשיית הגז והנפט של קטר.

## נציגויות דיפלומטיות
* קזחסטן מחזיקה בקטר שגרירות בדוחה.
* קטר מחזיקה בקזחסטן שגרירות באסטנה.

## הערות שוליים

קטגוריה:ערכים ללא קטגוריות פיזיות - יחסי חוץ
We Have All the Time in the World

**We Have All the Time in the World** (בעברית: **יש לנו את כל הזמן שבעולם**) הוא סינגל מאת הזמר האמריקאי לואי ארמסטרונג, אשר שוחרר ב-1 ביוני 1973. השיר שימש כשיר הנושא של הסרט "בשרות הוד מלכותה", השישי בסדרת סרטי ג'יימס בונד. זהו שירו האחרון של ארמסטרונג שיצא לאור בימי חייו. השיר לא זכה להצלחה רבה בסמוך למועד פרסומו, אולם זכה לתהילה מחודשת ב-1994 והגיע למקום השלישי במצעד הסינגלים הבריטי.

## כתיבה
מילות השיר נכתבו בידי האל דייוויד, והוא הולחן בידי המלחין המיתולוגי של סרטי ג'יימס בונד, ג'ון בארי. בשלב זה, ארמסטרונג היה חולה מכדי לנגן בחצוצרה שלו בעצמו, והוא הוחלף בידי חצוצרן אחר. שם השיר נלקח מהסצנה המופיעה בסוף הספר "בשירות הוד מלכותה", וגם בסוף הסרט: זמן קצר לאחר חתונתם של ג'יימס בונד וטרייסי, הם מותקפים בידי ארנסט סטאברו בלופלד שהורג את טרייסי. בונד בוכה על גופתה, וכאשר שוטר שעובר במקום שואל אותו האם הכל בסדר, הוא משיב שכן ומוסיף: "עכשיו יש לנו את כל הזמן שבעולם".

## קבלה
השיר יצא בסמיכות ליציאתו לאקרנים של הסרט, אולם השיר עצמו לא זכה להצלחה. זהו השיר האחרון של ארמסטרונג שיצא בחייו. הוא מת מהתקף לב ב-1971. ב-1994 זכה השיר לתהילה מחודשת כאשר הלהקה האירית My Bloody Valentine ביצעה גרסת כיבוי שלו עבור מותג הבירה גינס. בעקבות כך הגיע השיר למקום השלישי במצעד הסינגלים הבריטי, וגרסאות כיסוי רבות שלו נעשו בידי אמנים שונים. בין היתר בידי הספשלז, איגי פופ, מייקל בול, טינדרסטיקס ושירלי באסי. סקר שנערך בידי ה-BBC ב-2005 מצא שהשיר היה שיר החתונות השלישי הכי פופולרי בממלכה המאוחדת באותה שנה.

גרסה אינסטרומנטלית של הסרט הופיעה בסרט האחרון בסדרת הסרטים - לא זמן למות.

## קישורים חיצוניים
* 

## הערות שוליים

קטגוריה:שירי 1969
קטגוריה:סינגלים מ-1969
קטגוריה:סינגלים מ-1994
קטגוריה:שירים מסרטי ג'יימס בונד
קטגוריה:שירים באנגלית
קטגוריה:סינגלים בהוצאת וורנר רקורדס
קטגוריה:שירי לואי ארמסטרונג
יחסי כורדיסטן העיראקית – סלובקיה

**יחסי כורדיסטן העיראקית – סלובקיה** הם היחסים הבילטרליים שבין כורדיסטן העיראקית וסלובקיה. לכורדיסטן העיראקית אין נציגות בסלובקיה, וסלובקיה אינה מחזיקה בנציגות בכורדיסטן העיראקית.

יו"ר מועצת ההשקעות של כורדיסטן, חריש מוהרם, ביקר בברטיסלאבה ב-2012 כדי להגביר את הקשרים הכלכליים בין המדינות. מוהרם נפגש עם משרד החוץ והאירופה הסלובקי, שר הכלכלה, מנכ"ל הסוכנות הסלובקית לפיתוח השקעות ומסחר, והמזכ"ל של לשכת המסחר והתעשייה הסלובקית.

באפריל 2014, נפגש שגריר סלובקיה בעיראק, מירוסלב נאד, עם שר החוץ הכורדי פלאח מוסטפא בכיר בארביל, ודן בחיזוק הקשרים הבילטרליים בין המדינות. במאי 2014, ביקר בכיר בברטיסלאבה לרגל הגלובסק  2014, שם נפגש עם שר החוץ הסלובקי מירוסלב ליצ'אק. ליצ'אק הצהיר כי: "אנו רואים את היחסים עם עיראק, כולל כורדיסטן, כחשובים ביותר - ולמסחר ולמסחר יש חשיבות מרכזית בהקשר זה". באותה שנה שלחה סלובקיה סיוע צבאי בכמות לא ידועה לכוחות הפשמרגה הכורדים מתוך תמיכה במאבקם נגד דאעש. בנוסף שלחה סלובקיה סיוע הומניטרי נשלח לאזור.

גם בגלובסק של 2015 ו-2017 נכח פלאח מוסטפא בכיר, ונפגש שוב עם מירוסלב ליצ'אק כדי לדון בחיזוק הקשרים הפוליטיים והכלכליים.

## הערות שוליים

קטגוריה:ערכים ללא קטגוריות פיזיות - יחסי חוץ
קרחון קרסנט (אלסקה)

**קרחון קרסנט** (באנגלית: **Crescent Glacier**) הוא קרחון הממוקם במדינת אלסקה שבארצות הברית. הקרחון זורם לכיוון צפון-מעכב, לאורך הגדה המזרחית של פיורד קולג'. הקרחון ממוקם 89 קילומטרים ממערב לעיר ואלדז.

אורכו של הקרחון 9 קילומטרים.

## היסטוריה
### גילוי ומיפוי הקרחון

קרחון קרסנט התגלה בשנת 1899 על ידי משלחת הארימן לחקר אלסקה (Harriman Alaska expedition).

### מקור השם

שמו של קרחון קרסנט ניתן לו בשנת 1899 על ידי חברי משלחת הארימן לחקר אלסקה (Harriman Alaska expedition).

## קישורים חיצוניים

קטגוריה:אלסקה: קרחונים
נהר ברוניי

**נהר ברוניי** הוא נהר הזורם דרך ברוניי ונשפך אל מפרץ ברוניי לכיוון צפון-מזרח. על גדותיו של הנהר עומד ארמון איסטנה נורול אימאן שהוא מעונו הרשמי של סולטאן ברוניי. זהו אגן הנהר הגדול במחוז ברוניי ומוארה, המחוז הקטן ביותר אך המאוכלס ביותר. הנהר זורם דרך בירת המדינה בנדר סרי בגוואן, ומעליו בנוי הכפר המסורתי קמפונג אייר.

## היסטוריה
בעבר שלטה סולטנות ברוניי בכל בורנאו, כולל חלקים מהפיליפינים ואינדונזיה. בגלל הג'ונגל העבות של האזור, התחבורה והתקשורת באזור הייתה נעשית תמיד באמצעות סירות. הדבר הוביל להקמה של יישובים מסורתיים לצד נהרות ומקווי מים. דרכי מים אלו סיפקו תחבורה נוחה בסביבת ג'ונגל ואספקת מזון.

בשנת 2006 המשרד לאיכות הסביבה, הגנים והנופש של ברוניי, יזם מסע ניקיון. סך של 3.9 מיליון דולר הוקצו לפרויקט הניקיון, בנוסף ל-90,000 דולר לאיסוף הפסולת מבית לבית.

## אתרים
קמפונג אייר הוא כפר ברוניאני מסורתי על כלונסאות מעל נהר ברוניי. זו הייתה הבירה של ברוניי במשך מאות שנים בתקופת הסולטנות של ברוניי וכן תחת החסות הבריטית. כעת היא חלק מהבירה בנדר סרי בגוואן.

לאורך גדות הנהר נמצאים כמה מהאתרים ההיסטוריים של ברוניי בהם:
* האתר הארכאולוגי קוטה באטו, האתר הארכאולוגי העיקרי בארץ
* קברו של הסולטאן שריף עלי, הסולטאן השלישי של ברוניי
* קברו של הסולטאן בולקיה, הסולטאן החמישי של ברוניי
* קברו של הסולטאן מוחמד חסן, הסולטאן ה-9 של ברוניי
* קברו של הסולטן חוסין קמאלודין, הסולטאן ה-16 של ברוניי
* המאוזוליאום המלכותי שהוא מקום קבורתם של כמה סולטאן ברוניי כולל הסולטן עומר עלי סיפודיאן השלישי, הסולטאן הקודם ואביו של הסולטן חסן אל-בולקיה
* בובונגן דוה בלס (הבית של שנים עשר הגגות), המעון הרשמי של התושבים הבריטים והנציבים הגבוהים בתקופת החסות הבריטית

באזור קוטה באטו נמצא מוזיאון ברוניי שהוא המוזיאון הלאומי של המדינה. המוזיאון נמצא על גבעה המשקיפה על הנהר. בקרבת מקום נמצאים גם המוזיאון הטכנולוגי של מלאי, והמוזיאון הימי של ברוניי דרוססלאם.

האתר הארכאולוגי לימאו מאניס שמתוארך לשושלת סונג הסינית (960–1279 לספירה) נמצא לצד נהר לימאו מאניס שמזין את נהר ברוניי.

ארמונו של הסולטאן של ברוניי הסולטן חסן אל-בולקיה, איסטנה נורול אימאן, נמצא על גבעה המשקיפה על נהר ברוניי.

## קישורים חיצוניים

## הערות שוליים

קטגוריה:ברוניי: גאוגרפיה
קטגוריה:אסיה: נהרות ונחלים
קטגוריה:בורנאו: גופי מים
You Only Live Twice

**You Only Live Twice** (בעברית: **אתה חי רק פעמיים**) הוא סינגל מאת הזמרת האמריקאית ננסי סינטרה, אשר שוחרר ב-1967. השיר שימש כשיר הנושא של הסרט "אתה חי רק פעמיים", החמישי בסדרת סרטי ג'יימס בונד. השיר נחשב לאחד משירי ג'יימס בונד הידועים ביותר בכל הזמנים, ואחד משיריה המוכרים ביותר של סינטרה.

## כתיבה
לזלי בריקוס כתב את השיר עבור סרט הבונד החמישי, וג'ון בארי הלחין אותו. גרסה ראשונית של השיר הוקלטה באולפני CTS בידי הזמרת ג'ולי רוג'רס אשר לוותה בתזמורת בת עשרות נגנים. עם זאת, בארי לא היה מרוצה מהתוצאה, וביקש מבריקוס לכתוב שיר חדש לחלוטין. רק שתי שורות הועתקו מהשיר המקורי אל השיר החדש: "You only live twice", ו-"you’ll pay the price". בארי הציע להעניק את השיר החדש לאריתה פרנקלין, אולם אלברט ברוקולי רצה דווקא את ידידו הוותיק פרנק סינטרה. סינטרה סירב והציע לברוקולי במקום זאת את בתו ננסי.

ננסי טסה ללונדון והקליטה את השיר באולפני CTS ב-2 במאי 1967. בארי סיפר לימים שננסי הייתה לחוצה ועצבנית מאוד במהלך ההקלטות, והם נאלצו להקליט 30 טייקים לפני שהתייאשו. בארי החליט לבסוף לחבר יחד קטעים מ-25 טייקים שונים לשיר אחד.

זמן קצר לאחר עליית הסרט לאקרנים, שחרר המפיק של סינטרה לי הייזלווד, גרסת סינגל חדשה לשיר. לשיר בוצעו גרסאות כיסוי רבות במשך השנים, בין היתר בידי קולדפליי, Soft Cell, ביורק ושירלי באסי.

## קישורים חיצוניים

* 

## הערות שוליים

קטגוריה:שירים מסרטי ג'יימס בונד
קטגוריה:שירים באנגלית
קטגוריה:סינגלים בהוצאת רפרייז רקורדס
אסון מונפרנאס

**אסון מונפרנאס** היה תאונת רכבת שאירעה בשעה 16:00 ב-22 באוקטובר 1895, כאשר רכבת עלתה על בלם פגוש בתחנת מונפרנאס שבפריז. כשהנהג ניסה לפצות על איחור של כמה דקות, הרכבת התקרבה מהר מדי לתחנה. הנהג ניסה להפעיל את בלם האוויר ללא הצלחה, הרכבת עלתה על הבלם, התרסקה אל קיר התחנה והקטר נפל אל כיכר מתחת לתחנה. נוסעי הרכבת שרדו, אך אישה ששהתה ברחוב מתחת לתחנה נהרגה כאשר הריסות של הקיר נפלו עליה.

## האסון
ב-22 באוקטובר 1895, רכבת שהופעלה על ידי חברת "שיין דה לה פר דה ל'אוסט", כללה קטר קיטור מס' 721 (סוג 2-4-0, סימון צרפתי 120) כמו גם שלושה קרונות מטען, קרון דואר וכן שישה קרונות נוסעים. הרכבת יצאה מתחנת גרנוויל בשעה 08:45 כמתוכנן, אך איחרה בדקות מספר לכשהתקרבה אל מונפרנאס, תחנתה הסופית בפריז, כשעליה 131 נוסעים. במאמץ להשלים את הזמן האבוד התקרבה הרכבת אל התחנה במהירות גבוהה מהרגיל, בערך כ-40 או כ-60 קמ"ש. הנהג ניסה להפעיל את בלם האוויר של וסטינגהאוס, אך זה היה פגום או לא יעיל. בלמי הקטר לבדם לא הספיקו כדי לעצור את הרכבת, והקטר התנגש בקיר בעובי של 60 סנטימטר, ואז נפל לתוך כיכר רן, 10 מטרים מתחת למסילה. עוברת אורח שחלפה ברחוב נהרגה מפגיעת הריסות של הקיר שהתרסק, בעוד שני נוסעים, כבאי וכן שני שומרים ועובר אורח נוסף שהיו ברחוב נפצעו בדרגות פציעה שונות.

שמה של הקורבן היה מארי-אוגוסטין אגילארד, שבעת התאונה השגיחה על עמדת המכירה של בן זוגה, מוכר עיתונים, עת הלך לאסוף את עיתוני הערב למכירה.

## לאחר האסון
נהג הקטר נידון לחודשיים מאסר ולקנס של 50 פרנק על התקרבות מהירה מדי לתחנה. אחד השומרים נקנס ב-25 פרנק מאחר שהיה עסוק בניירת ולא הפעיל את בלם היד.

חברת הרכבות יצרה קשר עם משפחתה של המנוחה, דאגה לחינוך שני ילדיה הקטנים וכן הציעה להם תעסוקה עתידית.

קרונות הנוסעים לא נפגעו ונותקו בקלות מהקטר. עברו 48 שעות עד שההליך המשפטי והחקירה אפשרו לרכבת להתחיל בסילוק הקטר מהכיכר. נעשה ניסיון להזיז את הקטר עם 14 סוסים, אך זה נכשל. כננת של 250 טון, שאוישה בצוות בן 10 אנשים, הורידה תחילה את הקטר לקרקע ולאחר מכן הרימה את החלק המחבר בינו לבין הקרונות בחזרה לתחנה. כשהקטר הגיע לסדנאות הרכבת נמצא כי נגרם לו נזק קל.

## בתרבות
[שמאל|ממוזער|300px|שחזור של הרכבת לאחר האסון בפארק Mundo a Vapor ב[ברזיל]]
[ימין|ממוזער|300px|הירידה מהפסים מופיעה בעטיפת האלבום של [מיסטר ביג (להקה)|מיסטר ביג]]
ההריסות נשארו מחוץ לתחנה במשך מספר ימים וצולמו מספר פעמים. התמונות שהופצו מיוחסות לסטודיו לוי ובניו, ל. מרסייה, והנרי רוג'ר-ויולט.

התצלום של לוי ובניו הפך לאחד המפורסמים בתולדות התחבורה. התצלום, שנמצא כעת בנחלת הכלל, מופיע על דף השער בספר מבוא לניתוח שגיאות מאת ג'ון טיילור. התצלום מופיע על עטיפות האלבומים Lean Into It של להקת הרוק האמריקאית מיסטר ביג ו-Scrabbling at the Lock של להקת הרוק ההולנדית דה אקס עם טום קורה, שניהם יצאו לראשונה ב-1991, וכן על עטיפת האלבום מ-2019 Warranty Void If Removed של האמן הצרפתי דיאל אפ ג'רמי.

תאונת רכבת עם השתלשלות אירועים דומה מופיעה בפרק מהעונה החמישית של "תומס הקטר וחברים" בשם "נוף טוב יותר לגורדון" (1998). התקרית מופיעה גם במהלך חלום ברומן מ-2007 התגלית של הוגו קברה והעיבוד הקולנועי שלו מ-2011, הוגו. הוא מתואר בסדרת הקומיקס הרפתקאותיו יוצאות הדופן של אדל בלאן-סק, באלבום הרביעי מומיות מטורפות משנת 1978.

## קישורים חיצוניים

* 

## הערות שוליים

מונפרנאס
קטגוריה:פריז: רכבות
קטגוריה:אירופה: תאונות רכבת
קטגוריה:1895
Waves (שיר של דין לואיס)

**Waves** (בעברית: **גלים**) הוא סינגל הבכורה של הזמר-יוצר האוסטרלי, דין לואיס. הסינגל יצא לאור ב-30 בספטמבר 2016 על ידי חברת התקליטים איילנד רקורדס ונכלל במיני-אלבום הראשון שלו, *[[Same Kind of Different]]* מ-2017*.* הוא נכתב והולחן על ידי לואיס יחד עם ניק אטקינסון, אד הולוואי מפיקי השיר.

## רקע ופרסום
ב-27 בפברואר 2016 פרסם הזמר דין לואיס צילום דף חלק מתוך מחברת, בו כתובים מילים מהשיר, והסביר:

השיר הוקלט בין 25 ל-28 ביולי באולפני bear creek שבסיאטל וב-28 בספטמבר חשף לואיס את עטיפת הסינגל.

השיר יצא לאור ב-30 בספטמבר 2016, בתור הסינגל הראשון מהמיני-אלבום הראשון של לואיס, *[[Same Kind of Different]],* ובמרץ 2019 הוא נכלל כסינגל החמישי מתוך אלבום האולפן הראשון שלו, *[[A Place We Knew]]*.

ב-3 בפברואר 2017 הוציא לואיס גרסה אקוסטית לשיר וב-26 ביולי 2019 גם הוציא גרסת רמיקס והעלה סרטון של הגרסה עם צילומי קטעים שלו מהופעותיו לערוץ היוטיוב שלו שם צבר למעלה ממיליון וחצי צפיות.

## וידאו קליפ
הווידאו-קליפ של השיר בוים על ידי מיק ג'ונס והופק על ידי מוי לאנג לינדה אונג. בתאריך יציאת השיר הוא הועלה לערוץ היוטיוב הרשמי של לואיס שם צבר למעלה מכ-150 מיליון צפיות.

בסצנת הפתיחה נראים זוג גבר ואישה המגולמים על ידי אלי רוז גידינגס ודניאל פיס כשהם שוכבים במיטתם גב אל גב בזמן שהם נזכרים בסיפור התאהבותם. דניאל פיס מתואר כעובד במכבסה שם הכיר את דניאל לאחר שהגיעה לכבס במקום.

לאחר מכן השניים חווים פלאשבקים של חוויותיהם יחד, בנסיעה ברכבת, בהתכתבות בטלפון, בצפייה בקולנוע, בחדר השינה, בזמן שהם משחקים הוקי אוויר, בבית הקפה ובצפייה בטלוויזיה. לקראת הסוף מתואר כיצד הם באים לבית יחד שם מתפתח ויכוח בין השניים.

## מועמדויות

## פסקול
ב-16 בפברואר 2017 הושמע השיר בפסקול עונה 1 פרק 4 של סדרת הטלוויזיה ריברדייל, ב-13 בספטמבר בפסקול עונה 7 פרק 10 של Suits וב-13 בפברואר 2017 הושמע בעונה 2 פרק 12 של ציידי הצללים. ב-1 באפריל 2019 הושמע בפרק הסיום של עונה 1 Magnum PI  וב-7 באוקטובר 2019 בפרק הבכורה של העונה השנייה של All American .

## מיקומי שיא

## קישורים חיצוניים

## ביאורים

## הערות שוליים

קטגוריה:שירי 2016
קטגוריה:סינגלי בכורה מ-2016
קטגוריה:סינגלים מ-2017
קטגוריה:שירי דין לואיס
קטגוריה:שירים באנגלית
קטגוריה:שירים שנכתבו על ידי דין לואיס
קטגוריה:סינגלים בהוצאת איילנד רקורדס
The Rhythm of the Night

"**The Rhythm of the Night**" (בעברית: **קצב הלילה**) הוא סינגל הבכורה של להקת היורודאנס האיטלקית, קורונה, שיצא, על ידי חברות התקליטים DWA, וורנר מיוזיק גרופ ו-ZYX מיוזיק , ב-1993. השיר הופיע באלבום האולפן הראשון בעל אותו השם . השיר נכתב על ידי פרנצ'סקו בונטמפי, אן לי, ג'ורג'יו ספניה, פיט גלניסטר ומייק גאפי, והופק על ידי פרנצ'סקו בונטמפי. בשיר מופיעה (ללא קרדיט) הזמרת האיטלקייה, ג'ני בי .

גרסה של השיר, שבוצעה על ידי אולטרה-קלאב 90, מופיעה ב-*[[Just Dance 2019]]*.

## מיקומי שיא

## נתוני מכירות

## גרסת קסקדה

ב-2 ביוני 2012, להקת היורודאנס הגרמנית, קסקדה ביצעה את השיר באירוע פתיחה של בר. השיר יצא באופן מסחרי ב-22 ביוני. השיר מופיע באלבום האוסף של הלהקה, *[[The Best of Cascada]]* .

### מיקומי שיא

## קישורים חיצוניים

## הערות שוליים

קטגוריה:שירי 1993
קטגוריה:סינגלי בכורה מ-1993
קטגוריה:סינגלים מ-1994
קטגוריה:סינגלים מ-2012
קטגוריה:שירי קסקדה
קטגוריה:שירים באנגלית
קטגוריה:שירים על לילות
קטגוריה:שירים על מוזיקה
קטגוריה:שירי יורודאנס
קטגוריה:שירי סינת'-פופ
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת וורנר מיוזיק גרופ
גזלייט (סדרת טלוויזיה)

**גזלייט** היא מיני-סדרה מסוגת מותחן פוליטי אמריקאית המבוססת על העונה הראשונה של הפודקאסט "Slow Burn" מאת ליאון נייפאך. בסדרה מככבים ג'וליה רוברטס, שון פן, דן סטיבנס, בטי גילפין, שיי ויגהאם ודארבי קאמפ. הסדרה הוקרנה לראשונה בערוץ Starz ב-24 באפריל 2022.

## תקציר העלילה
הסדרה עוסקת בפרשת ווטרגייט ומתמקדת בכמה סיפורים שלא סופרו, כולל הכפופים לנשיא ריצ'רד ניקסון, קנאים ומלשינים שבסופו של דבר יפילו את כל המנגנון. הסיפור מתרכז במרתה מיטשל, אשת חברה מפורסמת מארקנסו ואשתו של התובע הכללי הנאמן של ניקסון, ג'ון נ. מיטשל. למרות השתייכותה למפלגה הרפובליקנית, היא האדם הראשון שהשמיע בפומבי את דעותיו על מעורבותו של ניקסון בווטרגייט, מה שגרם הן לנשיאות והן לחייה האישיים להתפרק. בתור התובע הכללי, מיטשל נאלץ לבחור בין מרתה לנשיא.

## שחקנים ודמויות
### תפקידים ראשיים

### תפקידים חוזרים

## הפקה
גזלייט הוא מותחן פוליטי המבוסס על העונה הראשונה של הפודקאסט "Slow Burn" מאת ליאון נייפאך. הסדרה הופקה על ידי Universal Content Productions הוכרזה בפברואר 2020, עם סם אסמייל כמפיק בפועל וג'וליה רוברטס, שון פן, ארמי האמר וג'ואל אדגרטון אשר לוהקו לתפקידם ראשיים. אדגרטון גם היה אמור לביים את הסדרה יחד עם אחיו נאש אדגרטון .  האמר עזב את הסדרה עקב התחייבויות קודמות.  בפברואר, הסדרה נמכרה לערוץ הטלוויזיה Starz, ושני האחים אדגרטון עזבו את הפרויקט. לאחר מכן מאט רוס הופקד על הבימוי . דן סטיבנס לוהק להחליף את האמר באפריל,  כאשר בטי גילפין, דארבי קאמפ ושיי וויגהאם לוהקו במאי וויגהאם החליף את אדגרטון.

הצילומים החלו באותו חודש בלוס אנג'לס, קליפורניה . ביולי 2021, אליסון טולמן, ג'יי סי מקנזי, כריס באואר, כריס מסינה והאמיש לינקלייטר לוהקו לתפקידים חוזרים.  פן סירב לחזור לסדרה עד שכל צוות השחקנים והצוות בהפקה קיבלו את החיסון נגד הקורונה.  בספטמבר, האולפנים ופן הגיעו לפשרה שבה פן יצלם את הסצנות שלו לאחר שבועיים עם צוות הפקה מחוסן. .  ב-2 בפברואר 2022, פורסם תאריך הקרנת הבכורה ב-24 באפריל 2022. .

## קישורים חיצוניים
* 

* 

## הערות שוליים

קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:סדרות דרמה אמריקאיות
קטגוריה:פרשת ווטרגייט
קטגוריה:סדרות טלוויזיה אמריקאיות שעלו לשידור בשנת 2022
Human (שיר של כריסטינה פרי)

"**Human**" (בעברית: "**אנושי**") הוא סינגל של הזמרת-יוצרת האמריקאית, כריסטינה פרי, שמופיע כסינגל המוביל של אלבום האולפן השני שלה, *[[Head or Heart]]*. השיר יצא, על ידי חברת התקליטים אטלנטיק רקורדס, ב-18 בנובמבר 2013. השיר נכתב על ידי כריסטינה פרי ומרטין ג'ונסון , והופק על ידי מרטין ג'ונסון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי כריסטינה פרי
קטגוריה:שירים באנגלית
קטגוריה:שירים שנכתבו על ידי מרטין ג'ונסון
קטגוריה:בלדות משנות ה-2010
קטגוריה:בלדות פופ
קטגוריה:שירי פופ רוק אמריקאיים
קטגוריה:שירי רוק קל
קטגוריה:סינגלים בהוצאת אטלנטיק רקורדס
פרנץ רדוש

**פרנץ רדוש** (בהונגרית: **Rados Ferenc**; ) היה פסנתרן יהודי-הונגרי פרופסור ומורה למוזיקה, זוכה פרס האמן המצטיין של הונגריה ופרס קושוט.

## ביוגרפיה
פרנץ רדוש נולד בבודפשט למשפחה יהודית מוזיקלית: אביו היה דז'ה רדוש (1891–1974), פרופסור ידוע מאוד לכינור, ואמו הייתה אנה וייל (1897–1970). רדוש הצעיר החל את לימודיו המוזיקליים בבית הספר למוזיקה על שם בלה בארטוק, שם היה בין השנים 1952 לבין 1956 תלמידו של אישטוואן אנטל. לאחר שסיים את לימודיו בבית הספר המקצועי הזה למוזיקה, הוא התקבל לאקדמיה למוזיקה ע"ש פרנץ ליסט, שם היה תלמידו של פאל קדושה מ-1956 עד 1959. לאחר מכן המשיך את לימודיו במוסקבה, והפך לתלמידו של ויקטור מרסאנוב. כשחזר להונגריה, החל לעבוד כמורה למוזיקה.

בשנת 1964 הפך למורה בבית הספר המקצועי למוזיקה בלה בארטוק, ולאחר מכן באקדמיה למוזיקה כעוזרו של פאל קדושה, יחד עם ג'רג' קורטג. מאוחר יותר, הפך לפרופסור מפורסם למקצועות מרכזיים ולמוזיקה קאמרית. כמורה, הייתה לו חשיבות מכרעת עבור דור שלם של מוזיקאים הונגרים. כמורה לפסנתר, תלמידיו כללו את דז'ה ראנקי  זולטאן קוצ'יש ואנדראש שיף, ובשיעוריו במוזיקה קאמרית לימד עשרות מוזיקאים שהפכו לידועים ברמה בין-לאומית וכן לימד חברי רביעיות שונות לכלי מיתר.

בנוסף להוראה, נתן בקביעות קונצרטים עד סוף שנות ה-80, אך הפסיק לעבוד כפסנתרן פעיל בערך בתקופה זו. לאחר שהביצוע בסגנון המקור של מוזיקה ישנה נכנסה לאופנה, הוא הקדיש חלק נכבד מהקונצרטים שלו לנגינה בפורטפיאנו שמכונה לפעמים גם פיאנופורטה  שהוא פסנתר מוקדם. באופן עקרוני, המילה "פורטפיאנו" יכולה להתייחס לכל פסנתר המתוארך להמצאת הכלי על ידי ברתולומאו כריסטופורי ב-1698 ועד לתחילת המאה ה-19. הרפרטואר שלו כפסנתרן כלל בעיקר יצירות קאמריות ולפסנתר של קלאסיקות וינאיות ומלחינים רומנטיים. בין תלמידיו לשעבר הופיע לעיתים קרובות על הפודיום עם זולטאן קוצ'יש.

הוא עזב את האקדמיה למוזיקה באמצע שנות ה-90. מאז הוא קיים באופן קבוע כיתות אמן ברחבי הונגריה ומחוצה לה. רדוש התבקש להיות בחבר השופטים בכמה תחרויות פסנתר בין-לאומיות והוא לימד תקופה ארוכה יותר גם בסמינר בארטוק בעיר סומבטהיי. ראדוש הוא אחד החברים המייסדים של אגודת המוזיקה ההונגרית החדשה.

## פרסים והוקרה
* עובד מצטיין בחינוך (1976)
* פרס האמן המצטיין (1980)
* פרס ברטוק-פסטורי (1997)
* צלב האבירים של מסדר ההצטיינות של הרפובליקה של הונגריה (2004)
* פרס קושוט (2010)

## לקריאה נוספת
* ביוגרפיה של פרנץ רדוש ב-Verbier Festival
* Ferenc Rados: And Now for Something Completely Different…
* Franz Schubert: Impromptus Op. 90 D 899, by Ferenc Rados

## קישורים חיצוניים

* פרופיל של פרנץ ראדוש באתר האינטרנט של האקדמיה למוזיקה ע"ש פרנץ ליסט
* מאמר במאגר המוזיקה של BMC על פרנץ ראדוש
* פרנץ רדוש באתר Kronberg Academy
* ריאיון עם הפסנתרן סר אנדרש שיף על המורה שלו פרנץ רדוש

## הערות שוליים

קטגוריה:פסנתרנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מורים למוזיקה בהונגריה
קטגוריה:יהודים זוכי פרס קושוט
קטגוריה:ניצולי השואה: הונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1934
קטגוריה:הונגרים שנפטרו ב-2025
קניון וילאג'יו

**קניון וילאג'יו** (בערבית: **مجمع فيلاجيو**; באנגלית: **Villaggio Mall**) הוא מרכז קניות הממוקם באזור עיר הספורט, בקצה המערבי של דוחה, קטר.

המרכז נפתח בחודש יוני 2006, נבנה בהשראת עיירה איטלקית ומכיל כ-150 מטרים של גונדולות מקורות.

בין "רחובות" הקניון ניתן למצוא פארק שעשועים, מרכז באולינג, משטחי הוקי קרח וכ-200 חנויות עם מותגים בינלאומיים מארצות הברית, בריטניה, איטליה וגרמניה.

בחודש ספטמבר 2012, נהרגו 19 בני אדם בעקבות שריפה שפרצה בקניון.

## גלריית תמונות

קובץ:Doha, Villaggio mall.jpg|שדרה בקניון
קובץ:Villaggio mall (3).jpg|עיצוב ייחודי
קובץ:Villaggio mall (6).jpg|הכניסה לקניון
קובץ:Villaggio Mall by Andy Ardiansyah (6142864147).jpg|תעלת מים בקניון
קובץ:Villagio Mall, Aspire Park, Doha - panoramio (3).jpg|תעלת מים בקניון


## ראו גם

* קניון לנדמרק
* קניון קטר
* קניון פסטיבל סיטי

## קישורים חיצוניים

* 

## הערות שוליים

קטגוריה:דוחה: מבנים
קטגוריה:מרכזי קניות
מסגד ג'אמע עסר חסן אל-בולקיה

**מסגד ג'אמע עסר חסן אל-בולקיה** (במלאית: **Masjid Jame' Asr Hassanil Bolkiah**; בג'אווי: **جامع عصر حسن البلقية**) הוא מסגד בעיר בנדר סרי בגוואן, בירת סולטנות ברוניי. הוא אחד משני המסגדים הלאומיים של ברוניי, ביחד עם מסגד עומר עלי סייפודיאן. הוא קרוי על שמו של הסולטאן ה-29 והנוכחי של המדינה, חסן אל-בולקיה.

בניית המסגד החלה בשנת 1988 על גבי שטח של 81 דונם בשכונת קמפונג קיארונג  שבבנדר סרי בגוואן. הוא נבנה בסגנון האדריכלות האסלאמית בעלות של 8 מיליון דולר. המסגד נחנך ב-14 ביולי 1994, במסגרת חגיגות יום הולדתו ה-48 של הסולטאן.

המסגד הוא הגדול ביותר בברוניי, ובו מקום ל-5,000 מתפללים בו זמנית.

במסגד ארבעה מינרטים ו-29 כיפות מוזהבות.

## קישורים חיצוניים

* סרטון על המסגד, באתר יוטיוב

ג'אמע עסר חסן אל-בולקיה
קטגוריה:ברוניי: מבנים
קטגוריה:בנדר סרי בגוואן
Folksongs Der Welt

***Folksongs Der Welt*** (מוכר גם כ"**שירי עם מהעולם**") הוא אלבום האולפן השישי של הצמד המוזיקלי הישראלי אילן ואילנית. הוא יצא בגרמניה תחת חברת התקליטים SR אינטרנשיונל בפורמט אריך-נגן. בהתאם לדרישת החברה, באלבום נכללים שני שירים בעברית: גרסה מחודשת ל"יחזקאל" של החלונות הגבוהים ושיר בשם "שיר שבת" שכתב והלחין שייקה פייקוב.

## רשימת רצועות

## הערות שוליים

## קישורים חיצוניים

קטגוריה:אלבומי אילן ואילנית
קטגוריה:אלבומים באנגלית
קטגוריה:אלבומים בעברית
אוריינטציה סוציוסקסואלית

**אוריינטציה סוציוסקסואלית** (באנגלית: **Sociosexual Orientation**) היא הבדל בין-אישי המתאר את מידת הנכונות של האדם להיות מעורב ביחסי מין לא מחייבים ומין מזדמן מחוץ לזוגיות. אנשים שנמוכים בנטייה זאת נמנעים ממין מזדמן; הם מעדיפים יותר אהבה, מחויבות וקרבה רגשית לפני קיום יחסי מין עם בני זוג רומנטיים. אנשים הגבוהים בנטייה זאת מוכנים לקחת יותר סיכונים, לקיים יחסי מין מזדמנים והם מעדיפים להשתתף במין ללא אהבה, מחויבות או קרבה.

## מדידה
השאלון לאוריינטציה סוציוסקסואלית  פותח על ידי סימפסון וגנגסטד, והוא תורגם לעברית ותוקף על ידי שגיב-ריס ועמיתיה. הסולם מאפשר גם הערכה נפרדת של שלושה היבטים של סוציוסקסואלית: התנהגות, עמדות כלפי יחסי מין, ותשוקה. הסולם מכיל 9 פריטים והוא כלי למילוי עצמי בו נדרשים הנבדקים לדרג אותם על מדד של 8 נקודות מ-1 שהוא "לגמרי לא מסכים" עד 8 שהוא "מסכים מאוד" למעט הפריטים אשר מתייחסים להתנהגות הנבדק, בהם הוא נדרש לרשום מספר מתוך סדרה של אפשרויות לצד הפריט.

9 הפריטים בשאלון הם:

# עם כמה פרטנרים שונים קיימת יחסי מין במהלך השנה שחלפה? _______
# עם כמה פרטנרים שונים את/ה צופה, כי תקיימ/י יחסי מין במהלך חמש השנים הבאות (אנא ציינ/י הערכה ספציפית ריאלית)? _______
# עם כמה פרטנרים שונים קיימת יחסי מין בהזדמנות אחת בלבד? ________
# באיזו תדירות את/ה מפנטז/ת על קיום יחסי מין עם פרטנר שאינו בן/בת זוגך הקבוע/ה (הנוכחי)?
# זה בסדר לקיים יחסי מין ללא אהבה.
# אני יכול/ה לדמיין את עצמי חש/ה בנוח ונהנה/נהנית מקיום יחסי מין מזדמנים עם פרטנרים שונים.
# עליי להיות קשור/ה מאוד למישהו/למישהי (הן רגשית והן פסיכולוגית) לפני שאוכל לחוש בנוח וליהנות לחלוטין מקיום יחסי מין עמו/עמה
# באיזו תדירות את/ה חווה עוררות מינית כאשר אתה בקשר לא רומנטי עם מישהו/י
# בחיי היום-יום, באיזו תדירות יש לך פנטזיות ספונטניות על קיום יחסי מין עם מישהו/י שזה עתה פגשת?

## הבדלים בין-אישיים
בחמש התכונות הגדולות, אנשים עם רמה גבוהה של אוריינטציה זאת נוטים לקבל ציון גבוה יותר בפתיחות לחוויה, ולהיות מוחצנים יותר, פחות נעימים, נמוכים יותר בציר הכנות-ענווה במודל ששת הממדי HEXACO, להפגין יותר ארוטופיליה (יחס חיובי למיניות), אימפולסיביות גבוהה, סיכוי גבוה יותר לקחת סיכונים, סיכוי גבוה להיות בעלי סגנון התקשרות נמנע, סיכוי נמוך להיות להיות בעלי סגנון התקשרות בטוח, וציון גבוה בתכונות של השילוש האפל (כלומר, נרקיסיזם פתולוגי, מקיאווליזם, פסיכופתיה). גברים עם רמת גבריות גבוהה נוטים להיות גבוהים בנטייה זאת, ונשים שהן "טיפוס ערב מובהק" (Eveningness) נוטות להיות גבוהות בנטייה זאת. ניטור עצמי גבוה (Self-Monitoring) נקשר גם הוא לנטיה גבוהה לסוציוסקסאליות, ללא קשר למגדר או לנטייה מינית.

## ראו גם
* מיניות
* תאוריית היסטוריית החיים
* מופקרות
* רשימת הפסיכופתיה המעודכנת
* פוליאמוריה

## הערות שוליים

2022 11
קטגוריה:מין מזדמן
קווין רודריגס

**קווין חוסה רודריגס קורטס** (בספרדית: **Kevin José Rodríguez Cortez**; נולד ב-4 במרץ 2000 באיבארה שבאקוודור) הוא כדורגלן אקוודורי המשחק בעמדת החלוץ בקבוצת רויאל אוניון סן-ז'ילואז ובנבחרת אקוודור.

## קריירת מועדונים
רודריגס החל לשחק בקבוצה הבוגרת של אימבבורה מליגת העל האקוודורית החל משנת 2017, לאחר שגדל במחלקת הנוער של המועדון.

ב-1 בספטמבר 2023 חתם ברויאל אוניון סן-ז'ילואז מליגת העל הבלגית.

## קריירה בינלאומית
ב-12 בנובמבר 2022 ערך רודריגס את הופעת הבכורה שלו בנבחרת אקוודור, בתיקו 0-0 נגד נבחרת עיראק במשחק ידידות.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:איבארה: כדורגלנים
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת אקוודור
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בבלגיה
קטגוריה:אקוודורים שנולדו ב-2000
אלי קריין

**אלייז'ה ג'יימס קריין** (באנגלית: **Elijah James Crane**; נולד ב-3 בינואר 1980) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת אריזונה. חבר במפלגה הרפובליקנית, קריין שירת באריות הים של הצי של ארצות הברית ושותף להקמת החברה Bottle Breacher, חברה המייצרת פותחני בקבוקים העשויים מארזי קליפה בקוטר 50. בבחירות לבית הנבחרים של 2022, קריין ניצח את הדמוקרטי המכהן טום או'הלרן.

## ביוגרפיה
קריין נולד בטוסון שבאריזונה וגדל בעיר יומה. קריין שירת בצי ארצות הברית מ-2001 עד 2014. במהלך שירותו הצבאי הוא שירת ביחידת אריות הים והוצב במדינות שונות חמש פעמים. לאחר שסיים את שירותו הצבאי, הוא הקים את חברת "Bottle Breacher" אשר מייצרת פותחני בקבוקים.

במהלך הקריירה שלו, הוא היה חבר ב-SEALs של הצי של ארצות הברית והוצב חמש פעמים. לאחר שעזב את הצבא, קריין ייסד את Bottle Breacher, חברה המייצרת פותחני בקבוקים העשויים מ-50 מעטפות קליבר.

קריין ואשתו הציגו את המוצר שלהם בפרק של הכרישים, שניים מ"הכרישים", מארק קיובן וקווין או'לירי החליטו להשקיע במוצר של קריין.

ב-2022 הודיע קריין על מועמדותו לבית הנבחרים של ארצות הברית מטעם מחוז הקונגרס השני של אריזונה. במהלך קמפיין הבחירות ובפריימריז, קיבל קריין את תמיכתו של נשיא ארצות הברית לשעבר, דונלד טראמפ. הוא ניצח בפריימריז שנערכו באוגוסט 2022 ובהמשך, ניצח בבחירות הכלליות לאחר שניצח את המועמד הדמוקרטי, טום או'הלראן.

בשנת 2023, היה בין 47 רפובליקנים שהצביעו בעד H.Con.Res. 21 צו שהנחה את הנשיא ג'ו ביידן להרחיק את החיילים האמריקנים מסוריה בתוך 180 יום. הוא גם הצביע בעד שליחת נשק לאוקראינה במסגרת מלחמת רוסיה אוקראינה במהלך מלחמת חרבות ברזל הצביע בעד סיפוק סיוע נשק לישראל

## קישורים חיצוניים

* 

## הערות שוליים

קטגוריה:אמריקאים ילידי אריזונה
קטגוריה:טוסון: אישים
קטגוריה:בוגרי אוניברסיטת אריזונה
קטגוריה:לוחמי אריות הים
קטגוריה:חברי בית הנבחרים של ארצות הברית מאריזונה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:לאומנים אמריקאים
קטגוריה:אמריקאים שנולדו ב-1980
פליקס טורס

**פליקס אדוארדו טורס קאייסדו** (בספרדית: **Felix Eduardo Torres Caicedo**; נולד ב-11 בינואר 1997 בסן לורנסו שבאקוודור) הוא כדורגלן אקוודורי המשחק בעמדת הבלם בקבוצת אינטרנסיונל מליגת העל הברזילאית ובנבחרת אקוודור.

## קריירת מועדונים
טורס גדל במחלקת הנוער של אליאנסה דל פאילון. הוא החל את הקריירה המקצוענית שלו בליגה דה פורטווייחו מליגת המשנה האקוודורית.

בהמשך שיחק טורס בברצלונה ספורטינג קלוב מליגת העל האקוודורית. הוא ערך 41 הופעות ליגה במדי המועדון, בהן הבקיע ארבעה שערים.

בחודש ינואר 2019 חתם טורס בסנטוס לגונה מליגת העל המקסיקנית.

בינואר 2024 חתם טורס בקורינתיאנס הברזילאית. בינואר 2026 הושאל לאינטרנסיונל.

## קריירה בינלאומית
ב-10 בספטמבר 2019 ערך טורס את הופעת הבכורה שלו בנבחרת אקוודור, בניצחון 0–3 על נבחרת בוליביה במשחק ידידות.

הוא היה חלק מסגל נבחרת אקוודור בטורניר קופה אמריקה 2021, אך לא שיחק בטורניר.

ב-2 בספטמבר 2021 הבקיע את שער הבכורה שלו בנבחרת, בניצחון 0–2 על נבחרת פרגוואי במסגרת מוקדמות מונדיאל 2022.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:אסמרלדס: כדורגלנים
קטגוריה:כדורגלני ברצלונה ספורטינג קלוב
קטגוריה:כדורגלני סנטוס לגונה
קטגוריה:כדורגלני קורינתיאנס
קטגוריה:כדורגלני אינטרנסיונל
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אקוודורים שנולדו ב-1997
מייקל אסטרדה

**מייקל סטבין אסטרדה מרטינס** (בספרדית: **Michael Steveen Estrada Martínez**; נולד ב-7 באפריל 1996 בגואיאקיל שבאקוודור) הוא כדורגלן אקוודורי המשחק בעמדת החלוץ בקבוצת קרוס אסול מליגת העל המקסיקנית, בהשאלה מדפורטיבו טולוקה, ובנבחרת אקוודור.

## קריירת מועדונים
אסטרדה גדל במחלקת הנוער של דפורטיבו מקארה. הוא שיחק בקבוצות הבוגרות של דפורטיבו מקארה, אל נסיונל ואינדפנדיינטה דל ואיה במסגרת ליגת העל האקוודורית וליגת המשנה האקוודורית.

ב-12 בדצמבר 2019 חתם אסטרדה בדפורטיבו טולוקה מליגת העל המקסיקנית.

ב-8 בפברואר 2022 הושאל אסטרדה למשך עונה אחת לדי. סי. יונייטד מה-MLS. ב-27 בפברואר ערך את הופעת הבכורה שלו במועדון, בניצחון 0–3 על שארלוט במסגרת המחזור הראשון בליגה לעונת . הוא הבקיע שני שערים במשחק זה. בסך הכל ערך 16 הופעות ליגה במועדון, בהן הבקיע ארבעה שערים.

ב-16 באוגוסט 2022 הושאל אסטרדה למשך עונה אחת לקרוס אסול מליגת העל המקסיקנית.

## קריירה בינלאומית
ב-22 בפברואר 2017 ערך אסטרדה את הופעת הבכורה שלו בנבחרת אקוודור, בניצחון 1–3 על נבחרת הונדורס במשחק ידידות. ב-10 בספטמבר 2019 הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות.

הוא היה חלק מסגל נבחרת אקוודור בטורניר קופה אמריקה 2021, וערך שלוש הופעות בטורניר.

נכלל בסגל נבחרת אקוודור לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:גואיאקיל: כדורגלנים
קטגוריה:כדורגלני אל נסיונל
קטגוריה:כדורגלני דפורטיבו טולוקה
קטגוריה:כדורגלני די.סי. יונייטד
קטגוריה:כדורגלני קרוס אסול
קטגוריה:כדורגלני צסק"א סופיה
קטגוריה:כדורגלני ליגה דה קיטו
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:אקוודורים שנולדו ב-1996
אברהם שרון (דיפלומט)

**אברהם שרון** (בבולגרית: **Аврам Шарон**; נולד ב-28 בנובמבר 1943, סיליסטרה, ממלכת בולגריה) הוא דיפלומט ישראלי יליד בולגריה, שכיהן כשגריר ישראל בבולגריה בשתי תקופות כהונה, וכן כשגריר במולדובה.

## ביוגרפיה
אברהם שרון נולד בעיר סיליסטרה אשר בחבל דרום דוברוג'ה בממלכת בולגריה בעיצומה של תקופת השואה בבולגריה. ב-1951 עלה עם משפחתו לישראל והתגורר בתל אביב. הוא רכש השכלה אקדמית במדע המדינה ובמזרחנות, הצטרף לשירות החוץ הישראלי. וביצע שורה ארוכה של תפקידים. כיהן בקונסוליה הישראלית בשיקגו, ובשגרירות ישראל במלאווי, ובוונצואלה. ב-1990 עבד בשגרירות ישראל בסופיה, ובהמשך בין השנים 1993–1996 כיהן כשגריר ישראל בבולגריה. ב-17 במרץ 2002 מונה שוב לשגריר ישראל בבולגריה, נכנס לתפקידו בנובמבר וכיהן בתפקידו עד שלהי 2006. ב-22 ביוני 2008 מונה לשגריר לא תושב במולדובה וכיהן בתפקידו עד דצמבר 2009.

ב-1996 זכה לעיטור "מסדר הרוכב ממדרה" דרגה ראשונה מנשיא בולגריה ז'ליו ז'לב.

ב-2006 זכה לעיטור הגבוה "סטארפה פלאנינה" מנשיא בולגריה גיאורגי פארבאנוב. 

שרון נשוי לאהובה ואב לשלושה ילדים. הוא דובר עברית, בולגרית, צרפתית, אנגלית וספרדית.

## קישורים חיצוניים
* הסתיים בהצלחה אירוע שת"פ הייטק בולגרי-ישראלי, באתר port2port.co.il

## הערות שוליים

קטגוריה:דיפלומטים ישראלים
קטגוריה:שגרירי ישראל בבולגריה
קטגוריה:שגרירי ישראל במולדובה
קטגוריה:ישראלים ילידי בולגריה
קטגוריה:ישראלים שנולדו ב-1943
מריה הו

**מריה הו** (באנגלית: **Maria Ho**; נולדה ב-6 במרץ 1983) היא שחקנית, מנחה ופרשנית פוקר טאיוואנית-אמריקאית אשר נבחרה להיכל התהילה של הפוקר לנשים ב-2018.

## ביוגרפיה
הו החלה לשחק פוקר בזמן לימודיה באוניברסיטת קליפורניה בסן דייגו. היא משתתפת קבועה בסבב אליפות העולם בפוקר, והייתה מספר פעמים האישה האחרונה שנשארה בטורניר המרכזי, כאשר סיימה במקום ה-38 ב-2007, במקום ה-27 באליפות אשר התקיימה באירופה ב-2011, במקום ה-77 ב-2014, ואף הגיעה לשולחן הגמר כשסיימה במקום השישי באליפות אשר התקיימה באירופה ב-2017.

הו מופיעה רבות כמנחה ופרשנית במשחקים וטורנירים שונים. היא הנחתה את תוכנית "The Final Table" ב-CBS Sports, משתתפת בסיקורי אליפות העולם בפוקר וסבב הפוקר האירופי, והיא שדרנית קבועה בתוכניות שונות ברשת PokerGO. ב-2019 זכתה בתואר מנחת השנה ב-Global Poker Awards, ושנה לאחר מכן הייתה מועמדת שוב.

ב-2018 נכנסה הו להיכל התהילה של הפוקר לנשים, בשנה הראשונה בה היא הייתה זכאית להיכנס אליו.

ב-2023 זכתה בעונה הראשונה של שעשועון הפוקר Poker After Dark: Game of Gold, ובפרס של כ-450 אלף דולר.

נכון לדצמבר 2023, הו זכתה בסך של כ-4.8 מיליון דולר מטורנירי פוקר, כשמתוכם כ-2 מיליון דולר בסבב אליפות העולם.

## קישורים חיצוניים

## הערות שוליים

קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:בוגרות אוניברסיטת קליפורניה בסן דייגו
קטגוריה:בוגרי אוניברסיטת קליפורניה בסן דייגו
קטגוריה:חברות היכל התהילה של הפוקר לנשים
קטגוריה:טאיוואניות שנולדו במאה ה-20
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
יוסוף סבאלי

**יוסוף סבאלי** (בצרפתית: **Youssouf Sabaly**; נולד ב-5 במרץ 1993 בלה שנה שבצרפת) הוא כדורגלן סנגלי יליד צרפת המשחק בעמדת המגן הימני בקבוצת אל-דוחייל  מליגת העל הקטרית ובנבחרת סנגל.

## קריירת מועדונים
סבאלי גדל במחלקת הנוער של פריז סן-ז'רמן. בשנת 2011 החל לשחק בקבוצת המילואים של המועדון.

ב-29 ביולי 2013 הושאל סבאלי למשך שתי עונות לאוויאן מליגת העל הצרפתית. ב-10 באוגוסט ערך את הופעת הבכורה שלו במועדון, בתיקו 1-1 נגד סושו במסגרת המחזור הראשון בליגה לעונת 2013/2014. בסך הכל ערך 65 הופעות ליגה במדי המועדון.

ב-31 באוגוסט 2015 הושאל סבאלי לנאנט מליגת העל הצרפתית. ב-13 בספטמבר ערך את הופעת הבכורה שלו במועדון, בהפסד 2-0 לסטאד רן במסגרת המחזור החמישי בליגה לעונת 2015/2016. ב-17 באוקטובר הבקיע את שער הבכורה שלו במועדון, בניצחון 3-0 על טרואה במסגרת המחזור העשירי בליגה. הוא ערך 28 הופעות ליגה במדי המועדון, בהן הבקיע שני שערים.

ב-4 באוגוסט 2016 הושאל סבאלי למשך עונה אחת לז'ירונדן דה בורדו מליגת העל הצרפתית. ב-1 ביולי 2017 חתם על חוזה קבוע במועדון. בסך הכל ערך 133 הופעות ליגה במדי המועדון, בהן הבקיע שער אחד.

ב-7 ביוני 2021 חתם סבאלי בריאל בטיס מלה ליגה. ב-21 בינואר 2022 ערך את הופעת הבכורה שלו במועדון, בניצחון 4-1 על אספניול במסגרת המחזור ה-22 בליגה לעונת 2021/2022. הוא ערך עשר הופעות ליגה בעונתו הראשונה במועדון, וכן זכה עם המועדון בגביע המלך הספרדי.

ב-12 ביוני 2025 חתם סבאלי באל-דוחייל הקטרית.

## קריירה בינלאומית
ב-10 בנובמבר 2017 ערך סבאלי את הופעת הבכורה שלו בנבחרת סנגל, בניצחון 2-0 על נבחרת דרום אפריקה במסגרת מוקדמות מונדיאל 2018.

הוא היה חלק מסגל הנבחרת בטורניר מונדיאל 2018, בו ערך שלוש הופעות, ובטורניר גביע אפריקה לאומות 2019, בו ערך שש הופעות.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## תארים
;ריאל בטיס
* גביע המלך הספרדי (1): 2021/2022

;נבחרת צרפת עד גיל 20
* גביע העולם עד גיל 20 (1): 2013

## קישורים חיצוניים

## הערות שוליים

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני פריז סן-ז'רמן
קטגוריה:כדורגלני אוויאן
קטגוריה:כדורגלני נאנט
קטגוריה:כדורגלני בורדו
קטגוריה:כדורגלני ריאל בטיס
קטגוריה:כדורגלני א-דוחייל
קטגוריה:כדורגלני נבחרת סנגל
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1993